అలోక్ శర్మ (రాజకీయ నాయకుడు)

అలోక్ శర్మ  భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో భోపాల్ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం
అలోక్ శర్మ రాష్ట్రీయ స్వయంసేవక్ సంఘ్‌  నుండి వచ్చి ఆ తరువాత భారతీయ జనతా పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 1994లో భోపాల్ మున్సిపల్ కార్పొరేషన్ కార్పొరేటర్‌గా, 1997లో భారతీయ జనతా యువమోర్చా (బీజేవైఎం) రాష్ట్ర కన్వీనర్‌గా,  ఆ తరువాత 2015 లో కార్పొరేటర్‌గా ఎన్నికై 2015 నుండి 2020 వరకు భోపాల్‌ మేయర్‌గా పని చేశాడు.  ఆయన ఆ తరువాత 2023లో జరిగిన మధ్యప్రదేశ్ శాసనసభ ఎన్నికల్లో  నార్త్ భోపాల్ నియోజకవర్గం నుండి పోటీ చేసి కాంగ్రెస్ అభ్యర్థి అతిఫ్ ఆరిఫ్ అకీల్ చేతిలో ఓడిపోయాడు.   

అలోక్ శర్మ 2024లో జరిగిన లోక్‌సభ ఎన్నికలలో భోపాల్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అరుణ్ శ్రీవాస్తవపై 5,01,499 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు

వర్గం:18వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు